open-index/open-wikipedia-markdown huggingface dataset:
ন্যাশনাল সায়েন্স ফাউন্ডেশন

**ন্যাশনাল সাইন্স ফাউন্ডেশন** (ইংরেজি ভাষায়: The National Science Foundation - NSF) মার্কিন যুক্তরাষ্ট্রের একটি সরকারী সংস্থা যার কাজ হল বিজ্ঞান ও প্রকৌশলের সকল ক্ষেত্রে (চিকিৎসাবিজ্ঞান ব্যতীত) মৌলিক গবেষণা ও শিক্ষাকে উৎসাহিত করা এবং তার পৃষ্ঠপোষকতা করা। চিকিৎসাবিজ্ঞানের জন্য ন্যাশনাল ইনস্টিটিউট্‌স অফ হেল্‌থ নামে পৃথক সংস্থা রয়েছে। যুক্তরাষ্ট্রের বিভিন্ন কলেজ ও বিশ্ববিদ্যালয় কর্তৃক পরিচালিত গবেষণা কাজের শতকরা ২০ ভাগই এই এনএসএফ-এর অর্থে পরিচালিত হয়। ২০০৭ সালে এই সংস্থার বাৎসরিক বাজেট ছিল ৫.৯১ বিলিয়ন মার্কিন ডলার। গণিত, কম্পিউটার বিজ্ঞান, অর্থনীতি এবং সামাজিক বিজ্ঞান সংশ্লিষ্ট গবেষণার জন্য এনএসএফ-ই সেখানকার প্রধান পৃষ্ঠপোষক প্রতিষ্ঠান।

এনএসএফ-এর পরিচালক, উপ-পরিচালক এবং ন্যাশনাল সাইন্স বোর্ডের (এনএসবি) ২৪ জন সদস্যকে মনোনয়ন দেন সরাসরি মার্কিন যুক্তরাষ্ট্রের রাষ্ট্রপতি। পরবর্তীতে মার্কিন সিনেট তা নিশ্চিত করে। সংস্থার যাবতীয় প্রশাসনিক কাজ, পরিকল্পনা, অর্থায়ন ও দৈনন্দিন কর্ম পরিচালনার দায়িত্ব পরিচালক ও উপ-পরিচালকের। আর এনএসবি'র ২৪ জন সদস্য বছরে ছয়বার মিলিত হয়, সংস্থার সার্বিক নীতি নির্ধারণ করার জন্য। বর্তমানে এনএসএফ পরিচালক হচ্ছেন ডঃ অ্যার্ডেন এল বেমেন্ট জুনিয়র এবং উপ-পরিচালক হলেন ডঃ ক্যাথি এল ওলসেন।

## তথ্যসূত্র

## বহিঃসংযোগ
* NSF Official Website
* National Science Foundation Meeting Notices and Rule Changes from The Federal Register RSS Feed

বিষয়শ্রেণী:মার্কিন বিজ্ঞান সংস্থা
বিষয়শ্রেণী:জাতীয় বিজ্ঞান ফাউন্ডেশন
বিষয়শ্রেণী:১৯৫০-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:১৯৫০-এ প্রতিষ্ঠিত সরকারি সংস্থা
বিষয়শ্রেণী:জাতীয় বিজ্ঞান পরিষদ
বিষয়শ্রেণী:মার্কিন যুক্তরাষ্ট্র সরকারের স্বাধীন সংস্থা
বিষয়শ্রেণী:১৯৫০-এ প্রতিষ্ঠিত বৈজ্ঞানিক সংগঠন
বিষয়শ্রেণী:বৈজ্ঞানিক গবেষণা পরিষদ
বিষয়শ্রেণী:মার্কিন যুক্তরাষ্ট্রে বিজ্ঞান ও প্রযুক্তি
কিপ থর্ন

**কিপ স্টিফেন থর্ন** (জন্ম: ১লা জুন, ১৯৪০) একজন মার্কিন তাত্ত্বিক পদার্থবিজ্ঞানী যিনি মহাকর্ষ পদার্থবিজ্ঞান এবং জ্যোতির্বিজ্ঞানে মৌলিক অবদান রাখার জন্য বিখ্যাত। এছাড়া কয়েক প্রজন্মের বিজ্ঞানীদের শিক্ষক ও প্রশিক্ষক হিসেবে নিরলস কাজ করে গেছেন। দীর্ঘকাল তিনি স্টিফেন হকিং ও কার্ল সাগানের বন্ধু ও সহকর্মী ছিলেন। বর্তমানে ক্যালটেকে তাত্ত্বিক পদার্থবিজ্ঞানের ফাইনম্যান অধ্যাপক হিসেবে কর্মরত আছেন। আইনস্টাইনের আপেক্ষিকতার সাধারণ তত্ত্বের জ্যোতিঃপদার্থবৈজ্ঞানিক প্রয়োগ বিষয়ে তিনি পৃথিবী বিখ্যাত এক পণ্ডিত। ইন্টারস্টেলার চলচ্চিত্রের জন্য তিনি বিগ্যান পরামর্শক ও প্রযোজক হিসেবে কাজ করেছেন।

২০১৭ সালে তিনি কিপ থর্ন এবং রাইনার ভাইসের সাথে যৌথভাবে পদার্থবিজ্ঞানে নোবেল পুরস্কার লাভ করেন।

## আরও দেখুন
* ঝিল্লী নমুনা
* লিগো
* সময় পরিভ্রমণ
* থর্ন-জিটকো বস্তু
* থর্ন-হকিং-প্রেসকিল বাজি
* স্টিফেন হকিং
* জন আর্কিবাল্ড হুইলার
## তথ্যসূত্র

## বহিঃসংযোগ
* Home Page
* Crunch Time https://web.archive.org/web/20070703063220/http://www.ligo.caltech.edu/docs/G/G020325-00/G020325-00.pdf
* Founding Fathers of Relativity

বিষয়শ্রেণী:আপেক্ষিকতাবিদ
বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:কণা পদার্থবিজ্ঞানী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:প্রিন্সটন ইউনিভার্সিটির প্রাক্তন শিক্ষার্থী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:আলবার্ট আইনস্টাইন পদক বিজয়ী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন নাস্তিক
বিষয়শ্রেণী:কর্নেল বিশ্ববিদ্যালয়ের শিক্ষক
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
ফিল্ড আর্মি

**ফিল্ড আর্মি**, (সচরাচর শুধু **আর্মি** বলা হয়) হলো কোরের উপরে এবং আর্মি গ্রুপ হতে নিম্নতর ফরমেশন যা অনেক দেশের জাতীয় সামরিক বাহিনী ব্যবহার করে।

একটি ফিল্ড আর্মি একটি হেডকোয়ার্টার নিয়ে গঠিত এবং এর নিয়ন্ত্রণে সাধারণত কমপক্ষে দুটি কোর থাকে যা বিভিন্ন সংখ্যক ডিভিশনে বিভক্ত।

## তথ্যসূত্র

বিষয়শ্রেণী:সামরিক ইউনিট ও গঠন
সামরিক পদমর্যাদা

thumb|280px|গ্রীক ভাস্করে ষ্ট্র্যাটেজোস

সামরিক বাহিনীতে পদ ক্রমবিন্যাসের ব্যবহার প্রায় বিশ্বজনীন। চীনের গণমুক্তি ফৌজ (১৯৬৫-১৯৮৮), আলবেনিয় আর্মি (১৯৬৬-১৯৯১ এবং সোভিয়েত লাল বাহিনী (১৯১৮-১৯৩৫) হলো দুর্লভ দৃষ্টান্ত যেখানে পদক্রমবিন্যাস বিলুপ্ত করা হয়ে ছিলো, কিন্তু কার্যক্রম পরিচালনাগত অসুবিধার জন্য আবার তা পুনঃবহাল করা হয়।

## প্রাচীন ও মধ্যযুগের পদবিন্যাস
### গ্রীক পদবিন্যাস
৫০১ খ্রিষ্ট অব্দ থেকে এথেন্সে বার্ষিকভাবে ১০ জন ব্যক্তিকে *ষ্ট্র্যাটেজোস* হিসেবে নির্বাচন করা হত। দশটা উপজাতি থেকে এই দশ জন নির্বাচিত হতেন ডেমোক্রেসি স্থাপনের জন্য। ষ্ট্র্যাটেজোস শব্দের অর্থ হচ্ছে *সামরিক নেতা* যাকে ইংরেজি *জেনারেল* হিসেবে অনুবাদ করা হয়। এই জেনারেলরা প্রাচীন পলেমার্কস বা যুদ্ধ নেতাদের সাথে কাজ করতেন। জেনারেলদের পরে পদমর্যাদা ছিল *ট্যাক্সিয়ারহোস*। এই মর্যাদা বর্তমান ব্রিগেডিয়ার পদমর্যাদার সমান।
## আধুনিক পদবিন্যাস

## নিয়োগদান

## কমান্ডের আয়তন

## আরও দেখুন
* তুলনামূলক সামরিক পদ
* মিলিটারি ইউনিট

## সূত্র

## বহিঃসংযোগ

বিষয়শ্রেণী:সামরিক পদমর্যাদা
স্থান-কাল

পদার্থবিজ্ঞানে **স্থান-কাল** বলতে যেকোন গাণিতিক মডেলকে বোঝায় যা সময় এবং স্থানকে মিলিয়ে **স্থান-কাল সাংতত্যক** নামক একটি একক কাঠামো গঠন করে। স্থান-কাল মূলত স্থানের তিনটি মাত্রার সাথে সময়কে যোগ করে একটি চতুর্মাত্রিক ধারণার জন্ম দেয়। ইউক্লিডীয় স্থান ধারণা অনুযায়ী স্থানকে ত্রিমাত্রিক এবং সময়কে একটি আলাদা মাত্রা হিসেবে বিবেচনা করা হতো। কিন্তু এই দুয়ের মিলন ঘটানোর মাধ্যমে পদার্থবিজ্ঞানীরা অনেকগুলো বৈজ্ঞানিক জটিলতা ও সমস্যার সমাধান করতে পেরেছেন। এই চতুর্মাত্রিক নীতি দিয়ে বৃহৎ স্কেলে মহাবিশ্বের গঠন থেকে শুরু করে অনেক ক্ষুদ্রাতিক্ষুদ্র বস্তু পর্যন্ত প্রায় সবারই পরিচালনার নীতি ব্যাখ্যা করা যায়।

## ব্যাখ্যা
চিরায়ত বলবিদ্যা অনুসারে ইউক্লিডীয় স্থানে স্থান-কালের ব্যবহার যথাযথভাবে করা যায় কারণ সময় সেখানে ধ্রুবক এবং তা স্থানের ত্রিমাত্রিক গতি নিরপেক্ষ। এই তত্ত্ব কেবল নিম্ন গতির বস্তুর ক্ষেত্রেই প্রযোজ্য। আপেক্ষিকতাভিত্তিক তত্ত্বের কথা চিন্তা করলে, কালকে স্থানের থেকে আলাদা করে দেখার কোন উপায় নেই। কারণ এক্ষেত্রে কাল আলোর বেগের সাপেক্ষে ত্রিমাত্রিক স্থানের গতির উপর নির্ভরশীল। এছাড়া এটি তীব্র মহাকর্ষীয় ক্ষেত্রের উপরও নির্ভরশীল, কারণ তীব্র মহাকর্ষীয় ক্ষেত্র সময়ের গতিকে মন্থর করে দিতে পারে।

প্রকৃতিতে স্থান এবং সময় অবিচ্ছেদ্য ভাবে মিলে আছে। গাণিতিকভাবে এটা হল প্রসঙ্গ কাঠামো দাড়া বর্ণনাকৃত নানাবিধ ঘটনা। সাধারণত **তিনটি স্থানিক মাত্রা** (দৈর্ঘ্য, প্রস্থ, ঊচ্চতা) ও একটি **সময়গত** মাত্রা (সময়) প্রয়োজনীয়। কোন সুনির্দিষ্ট স্থান-কাল কে প্রকাশ করার জন্য মাত্রাগুলো প্রসঙ্গ কাঠামোর স্বাধীন উপাদান। যেমন পৃথিবীতে অক্ষাংশ ও দ্রাঘিমা দুটি মৌলিক মাত্রা যারা সম্মিলিত ভাবে একটি স্থান নির্দিষ্ট করে। অনেক সময় দেখা যায়, কোন পর্যবেক্ষক যা শুধু দৈর্ঘ্যর সাহায্যে পরিমাপ করছেন অন্য পর্যবেক্ষক হয়তো দৈর্ঘ্য ও সময় উভয়ের সাহায্যে পরিমাপ করছেন। যেকোন ঘটনাই স্থান-কাল নামক চতুর্মাত্রিক জগতে ঘটছে এটা ধরে নেয়াই হল আপেক্ষিকতার বিশেষ তত্ত্বের ফলাফল প্রকাশ করার সবচেয়ে সহজ এবং ভাল পদ্ধতি যেখানে তিনটি মাত্রা x, y, z স্থান নির্দেশ করে এবং চতুর্থ মাত্রা ict (i=(-1)1/2) সময় নির্দেশ করে। সময়ের মাত্রা t ব্যবহার না করে ict ব্যবহার করার কারণ হল নিচের সমীকরনটি লরেঞ্জ রূপান্তরের ফলে অপরিবর্তনীয় থাকে।

s2=x2+y2+z2-(ct)2

অর্থাৎ যদি কোন ঘটনা S প্রস্ংগ কাঠামোর সাপেক্ষে x, y, z, t এবং S1 প্রসঙ্গ কাঠামোর সাপেক্ষে x1, y1, z1, t1 এ ঘটে তাহলে

s2=x2+y2+z2-(ct)2 =x12+y12+z12-(ct1)2

## বহিঃসংযোগ
* স্থান-কাল - সারমর্ম এবং এ সংশ্লিষ্ট তথ্যাদির ওয়েব সংযোগ

বিষয়শ্রেণী:স্থান-কাল
বিষয়শ্রেণী:আপেক্ষিকতা
বিষয়শ্রেণী:স্থানকাল
বিষয়শ্রেণী:পদার্থবিজ্ঞানের ধারণা
বিষয়শ্রেণী:তাত্ত্বিক পদার্থবিজ্ঞান
বিষয়শ্রেণী:আপেক্ষিকতা তত্ত্ব
বিষয়শ্রেণী:সময়
বিষয়শ্রেণী:ধারণামূলক প্রতিমান
ইউক্লিডীয় স্থান

থাম্ব|ডান|250px|ত্রিমাত্রিক ইউক্লিডিয়ান স্থানের একটি বিন্দু তিনটি স্থানাঙ্ক দ্বারা নির্দেশিত হতে পারে।

খ্রিস্টপূর্ব ৩০০ অব্দের দিকে গ্রিক গণিতবিদ ইউক্লিড দূরত্ব ও কোণের মধ্যে সম্পর্কের বিষয়টি নিয়ে গবেষণা শুরু করেন। প্রথমে একটি সমতলে এবং পরে উন্মুক্ত স্থানে গবেষণা করেন। তিনি যে সম্পর্কগুলো প্রতিষ্ঠা করেছিলেন তার মধ্যে একটি হচ্ছে, ত্রিভুজের তিন কোণের সমষ্টি সব সময় ১৮০°। বর্তমানে এই সম্পর্কগুলোকেই দ্বিমাত্রিক বা ত্রিমাত্রিক **ইউক্লিডীয় স্থান** এবং ইউক্লিডীয় জ্যামিতি বলে।

## আরও দেখুন
* রাইম্যানীয় জ্যামিতি
* ইউক্লিডীয় উপস্থান

বিষয়শ্রেণী:ইউক্লিডীয় জ্যামিতি
বিষয়শ্রেণী:রৈখিক বীজগণিত
সবুজ দ্বীপের রাজা

**সবুজ দ্বীপের রাজা** সুনীল গঙ্গোপাধ্যায় রচিত কাকাবাবুর রোমাঞ্চকর উপন্যাস *সবুজ দ্বীপের রাজা* অবলম্বনে নির্মিত। তপন সিংহের পরিচালনায় এই বাংলা চলচ্চিত্র ১৯৭৯ সালে মুক্তি পায়।

## কাহিনী
কাহিনীটি আন্দামান দ্বীপপুঞ্জের আন্দামানি জাতি জারোয়া অধ্যুষিত অঞ্চলের পটভূমিকায়। কাকাবাবু রাজা রায়চৌধুরী ও সন্তু আন্দামানে যান একটি গোপন মিশনে। অপরদিকে কুখ্যাত অপরাধী পাঞ্জা তার আরো তিন শাগরেদ নিয়ে আন্দামানে উপস্থিত হয় একটি দামী জিনিস চুরি ও পাচারের উদ্দেশ্যে। সেটি হলো মহাকাশ থেকে আগত অগ্নিপিণ্ড যা জারোয়াদের মধ্যে বছরের পর বছর থেকে রয়েছে। কাকাবাবুর আসল পরিচয় গোপন থাকলেও পাঞ্জা জানতে পারে আন্দামানে তিনি আছেন। সন্তু অপরাধীদের ওপর নজর রাখে এবং কয়েকবার তাদের পর্যুদস্ত করে পালিয়ে যায়। কাকাবাবু পাঞ্জাদের পিছু নিয়ে জারোয়াদের দ্বীপে আসেন এবং সরকারি অফিসার মিঃ দাশগুপ্তের অনুরোধের পরোয়া না করে জোরপূর্বক নেমে যান দ্বীপে। সেখানে সন্তু ও কাকাবাবু দেখতে পান যে এক বৃদ্ধ মানুষ যিনি ওই জারোয়াদের নেতা। তার আদেশে পাঞ্জার দলবল কে বন্দী করা হয়। কাকাবাবু বৃদ্ধকে বোঝাতে সক্ষম হন তিনি চোর নন, শুধুই অনুসন্ধান করতে এসেছেন আগুনটিকে। শেষ পর্যন্ত পাঞ্জাদের দুজন মারা যায়, বাকিরা ধরা পড়ে। জানা যায় বৃদ্ধ মানুষটি বাঙালি বিপ্লবী গুনদা তালুকদার। ব্রিটিশের নজর এড়িয়ে বহু আগে এই দ্বীপে আশ্রয় নেন।

## অভিনয়
* সমিত ভঞ্জ -কাকাবাবু 
* বিপ্লব চ্যাটার্জি - কল্লা
* লিলি চক্রবর্তী - বৌদি
* রবি ঘোষ
* কল্যাণ চট্টোপাধ্যায়গ
* রমেন রায়চৌধুরী
* নির্মলকুমার

## তথ্যসূত্র

## বহিঃসংযোগ

*
*
*
*

বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৭৯-এর চলচ্চিত্র
বিষয়শ্রেণী:রহস্য চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:সুনীল গঙ্গোপাধ্যায়ের উপন্যাস অবলম্বনে চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:১৯৭৩-এর চলচ্চিত্র
বিষয়শ্রেণী:ভারতীয় শিশুতোষ চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:আন্দামান ও নিকোবর দ্বীপপুঞ্জের পটভূমিতে চলচ্চিত্র
বিষয়শ্রেণী:সুনীল গঙ্গোপাধ্যায়ের সৃষ্টিকর্ম অবলম্বনে চলচ্চিত্র
সমিত ভঞ্জ

**সমিত ভঞ্জ** একজন বাঙালি চলচ্চিত্র অভিনেতা। তিনি সত্যজিৎ রায়, মৃণাল সেন, তপন সিংহ, গৌতম ঘোষ প্রমুখ চলচ্চিত্র পরিচালকদের সাথে কাজ করেছেন। 
২০০৩ সালের ২৪ জুলাই ক্যানসারে তার মৃত্যু হয়।

## অভিনীত ছবি
* হাটে বাজারে (১৯৬৭)
* আপনজন (১৯৬৮)
* পরিণীতা (১৯৬৯)
* নতুন পাতা (১৯৬৯)
* বনজ্যোৎস্না (১৯৬৯)
* অরণ্যের দিনরাত্রি (১৯৭০)
* গুড্ডি (১৯৭১)
* যবন (১৯৭২)
* আজকের নায়ক (১৯৭২)
* ফুলেশ্বরী (১৯৭৪)
* অসতী (১৯৭৪)
* মৃগয়া (১৯৭৬)
* দত্তা (১৯৭৬)
* কবিতা (১৯৭৭)
* স্ট্রাইকার (১৯৭৮)
* গণদেবতা (১৯৭৯)
* দাদার কীর্তি (১৯৮০)
* শহর থেকে দূরে (১৯৮১)
* আবার অরণ্যে (২০০৩)

## তথ্যসূত্র

* আইএমডিবিতে সমিত ভঞ্জ
* এমএসএন মুভিতে সমিত ভঞ্জ
* https://www.anandabazar.com/patrika/some-unknown-stories-about-bengal-s-first-modern-hero-samit-bhanja-1.782762
* https://drishtibhongi.in/2020/07/24/kakababu-of-bangla-cinema-shamit-bhanja/ 
* https://www.anandabazar.com/entertainment/today-is-actor-samit-bhanja-s-death-anniversary-1.837096
* https://www.cinestaan.com/people/samit-bhanja-84420 
* https://www.moviebuff.com/samit-bhanja
বিষয়শ্রেণী:বাঙালি অভিনেতা
বিষয়শ্রেণী:পশ্চিমবঙ্গের অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:২০০৩-এ মৃত্যু
বিষয়শ্রেণী:১৯৪৪-এ জন্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
ভাওয়াল রাজ্য

thumb|250px| ভাওয়াল রাজবাড়ী, বর্তমানে গাজীপুর জেলা প্রশাসকের কার্যালয়
**ভাওয়াল রাজবাড়ী** অবিভক্ত ভারতবর্ষের বাংলা প্রদেশের ভাওয়াল রাজ্য, বর্তমানে বাংলাদেশের গাজীপুর জেলায় অবস্থিত একটি রাজবাড়ী। এই রাজবাড়ীর আওতায় ভাওয়াল এস্টেট প্রায়  এলাকা জুড়ে ছিল যেখানে প্রায় ৫ লাখ প্রজা বাস করতো। ভাওয়ালের জমিদার বংশের রাজকুমার রমেন্দ্রনারায়ণ রায় ও আরো দুই ভাই মিলে এই জমিদারীর দেখাশোনা করতেন। ১৯৫০-এর পূর্ববঙ্গীয় রাষ্ট্রীয় অধিগ্রহণ ও প্রজাস্বত্ব আইন অনুসারে এটি বিলুপ্ত করা হয়। বর্তমানে রাজবাড়িটি জেলা প্রশাসকের কার্যালয়, গাজীপুর হিসেবে ব্যবহৃত হচ্ছে।

## ইতিহাস
সপ্তদশ শতাব্দীর শেষভাগে দৌলত গাজী ভাওয়ালের গাজী এস্টেটের জমিদার ছিলেন। বলরাম রায় ছিলেন দৌলত গাজীর দিওয়ান। রাজস্ব আদায়নীতি পরিবর্তনের ফলে ১৭০৪ সালে বলরামের পুত্র শ্রীকৃষ্ণ মুর্শিদ কুলি খানের দ্বারা ভাওয়ালের জমিদার হিসেবে স্থাপিত হন। তারপর থেকে অধিগ্রহণের মাধ্যমে জমিদারি ব্যাপকভাবে প্রসারিত হয়। ৪,৪৬,০০০ টাকায় নীল উৎপাদনকারী জে ওয়াইজের জমিদারি কেনার পর পরিবারটি সমগ্র ভাওয়াল পরগনার মালিক হয়। ১৮৭৭ সালে কালীপ্রসন্ন ঘোষ জমিদার রাজা রাজেন্দ্র নারায়ণ রায় চৌধুরীর জন্য ভাওয়াল এস্টেটের দেওয়ান হন।

## বংশ তালিকা
* বলরাম রায়
* কৃষ্ণদেব রায়চৌধুরী
* রামচন্দ্র রায়চৌধুরী
* নৃপতিসিংহ রায়চৌধুরী
* দেবনারায়ণ রায়চৌধুরী 
* নারায়নচন্দ্র রায় চৌধুরী
* অমরেন্দ্র কুমার চৌধুরী
* যশোবন্ত কুমার চৌধুরী
* সত্যেন্দ্র কুমার চৌধুরী
* রাজা রাজেন্দ্র কুমার চৌধুরী
* রাজা বাহাদুর রণেন্দ্র কুমার চৌধুরী
* রাজা দেবেন্দ্র কুমার চৌধুরী
* রাজা মহেন্দ্র কুমার চৌধুরী
* রাজা রামেন্দ্রনারায়ণ রায়

## জনপ্রিয় সংস্কৃতি
বিংশ শতকের প্রথম দিকে একটি বিখ্যাত মামলা হয়েছিল যা ভাওয়ালের জমিদার বংশের রাজকুমার রমেন্দ্রনারায়ণ রায়কে ঘিরে ও ভাওয়ালের সন্ন্যাসী মামলা নামে খ্যাত। এছাড়া বাংলা চলচ্চিত্রের মহানায়ক উত্তম কুমার অভিনীত সন্ন্যাসী রাজা নামের বাংলা ছবিটি খুবই জনপ্রিয় হয়েছিল যার ঘটনা এই রাজবাড়িকেই ঘিরে। পশ্চিমবঙ্গের চলচ্চিত্র পরিচালক সৃজিত মুখোপাধ্যায় রাজা রমেন্দ্রনারায়ণ রায়ের অন্তর্ধান, ফিরে আসা ও পরবর্তীতে চলমান ভাওয়ালের সন্ন্যাসী মামলার কাহিনির উপর ভিত্তি করে *[[এক যে ছিল রাজা]]* চলচ্চিত্রটি নির্মাণ করেন। 

## তথ্যসূত্র

## আরো পড়ুন
* 
* 

## বহিঃসংযোগ

*  

বিষয়শ্রেণী:গাজীপুর জেলার দর্শনীয় স্থান
বিষয়শ্রেণী:বাঙালি হিন্দু
বিষয়শ্রেণী:বাঙালি জমিদার
বিষয়শ্রেণী:বাংলাদেশী হিন্দু
বিষয়শ্রেণী:হিন্দু পরিবার
কফি হাউস

থাম্ব|প্যারিসের ক্যাফে ডি ফ্লোর শহরের প্রাচীনতম কফিহাউসগুলির মধ্যে একটি। এটি তার বিখ্যাত ক্লায়েন্টদের জন্য পালিত হয়, যার মধ্যে উচ্চ-প্রোফাইল লেখক এবং দার্শনিকরা অন্তর্ভুক্ত ছিল।
**কফিহাউস**, **কফি শপ** বা **ক্যাফে** হল একটি স্থাপনা যা প্রাথমিকভাবে বিভিন্ন ধরনের কফি পরিবেশন করে, বিশেষ করে এসপ্রেসো, ল্যাটে এবং ক্যাপুচিনো। কিছু কফিহাউস ঠান্ডা পানীয় পরিবেশন করতে পারে, যেমন আইসড কফি এবং আইসড চা, সেইসাথে অন্যান্য নন-ক্যাফিনযুক্ত পানীয়। মহাদেশীয় ইউরোপে, ক্যাফেগুলি অ্যালকোহলযুক্ত পানীয় পরিবেশন করে। একটি কফিহাউস খাবারও পরিবেশন করতে পারে, যেমন হালকা স্ন্যাকস, স্যান্ডউইচ, মাফিন, ফল বা পেস্ট্রি. কফিহাউস মালিক-চালিত ছোট ব্যবসা থেকে শুরু করে বড় বহুজাতিক কর্পোরেশন পর্যন্ত। কিছু কফিহাউস চেইন একটি ফ্র্যাঞ্চাইজি ব্যবসায়িক মডেলে কাজ করে, বিশ্বের বিভিন্ন দেশে অসংখ্য শাখা রয়েছে।

## চিত্রসম্ভার

File:028 Cafe sign free photo - Cafe neon - Creative Commons Attribution.jpg|Café neon sign in Breda
File:Café Mélange, Wien.jpg|Café Mélange, Vienna
File:Kahvila Kampelan terassia.JPG|Café Kampela, Helsinki
File:PCC Common Grounds.jpg|On-campus coffeehouse at Pensacola Christian College
File:In café omgebouwde kerk in Utrecht.jpg|A café in a former church, Utrecht
File:Roadside cafe on the summer terrace. Buryatia, Russia.jpg|Roadside cafe on the summer terrace. Buryatia, Russia


## তথ্যসূত্র

## গ্রন্থপঞ্জি

* 
* Marie-France Boyer; photographs by Eric Morin (1994) *The French Café*. London: Thames & Hudson
* Brian Cowan (2005), *The Social Life of Coffee: The Emergence of the British Coffeehouse*, Yale University Press
* Markman Ellis (2004), *The Coffee House: a cultural history*, Weidenfeld & Nicolson
* 
* Robert Hume "Percolating Society", Irish Examiner, 27 April 2017 p.&nbsp;13
* Nautiyal, J. J. (2016). "Aesthetic and affective experiences in coffee shops: a Deweyan engagement with ordinary affects in ordinary spaces". *Education & Culture*, 32(2), 99–118.
* Ray Oldenburg, *[[The Great Good Place (Oldenburg)|The Great Good Place: Cafes, Coffee Shops, Community Centers, General Stores, Bars, Hangouts, and How They Get You through the Day]]*. New York: Parragon Books, 1989. 
* Tom Standage (2006) *A History of the World in Six Glasses*, Walker & Company, 
* Antony Wild, *Coffee, A Dark History*, New York: W. W. Norton & Company, ; London: Fourth Estate, 2004 .
* Withington, Phil. "Public and private pleasures." *History Today* (June 2020) 70#6 pp.&nbsp;16–18. covers London 1630 to 1800.
* Withington, Phil. "Where was the coffee in early modern England?." *Journal of Modern History* 92.1 (2020): 40–75.
* Ahmet Yaşar, "The Coffeehouses in Early Modern Istanbul: Public Space, Sociability and Surveillance", MA Thesis, Boğaziçi Üniversitesi, 2003. Library.boun.edu.tr 
* Ahmet Yaşar, "Osmanlı Şehir Mekânları: Kahvehane Literatürü / Ottoman Urban Spaces: An Evaluation of Literature on Coffeehouses", TALİD Türkiye Araştırmaları Literatür Dergisi, 6, 2005, 237–256. Talid.org


বিষয়শ্রেণী:ধরন অনুযায়ী রেস্তোরাঁ
বিষয়শ্রেণী:কফি সংস্কৃতি
বিষয়শ্রেণী:কফি
বিষয়শ্রেণী:আরব উদ্ভাবন
সংজ্ঞানাত্মক স্নায়ুবিজ্ঞান

থাম্ব|জ্ঞানীয় মনোবিজ্ঞান এবং জ্ঞানীয় স্নায়ুবিজ্ঞান সম্পর্কে একটি বই
**সংজ্ঞানাত্মক স্নায়ুবিজ্ঞান** () হল একটা বৈজ্ঞানিক ক্ষেত্র যেটা জীববিদ্যাগত অধ্যয়নের পদ্ধতির সঙ্গে সম্পর্কযুক্ত এবং যেটা সংজ্ঞান-এর ওপর জোর দেয়,  যা মানসিক পদ্ধতিতে যুক্ত মস্তিষ্কে স্নায়ু সংযোগকে বিশেষ আলোকপাত করে।  সংজ্ঞানাত্মক স্নায়ুবিজ্ঞান শাস্ত্রটি মনোবিজ্ঞান ও স্নায়ুবিজ্ঞান উভয় প্রকার বিজ্ঞানেরই একটি শাখা। এতে অনেকগুলি উপশাস্ত্রের সম্মিলন ঘটেছে যেমন সংজ্ঞানাত্মক মনোবিজ্ঞান, মনোজীববিজ্ঞান এবং স্নায়ুজীববিজ্ঞান। এফএমআরআই-এর উদ্ভাবনের আগে শাস্ত্রটি বোধনমূলক স্নায়ুশারীরবিদ্যা নামে পরিচিত ছিল। সংজ্ঞানাত্মক স্নায়ুবিজ্ঞানীরা কেবল পরীক্ষামূলক মনোবিজ্ঞান বা স্নায়ুজীববিজ্ঞানের ক্ষেত্র থেকে নয়, বরং মনোচিকিৎসা, স্নায়ুবিদ্যা, পদার্থবিজ্ঞান, ভাষাবিজ্ঞান এবং গণিতের ক্ষেত্র থেকেও আসতে পারেন। 

## তথ্যসূত্র

বিষয়শ্রেণী:স্নায়ুবিজ্ঞান
বিষয়শ্রেণী:সংজ্ঞানাত্মক বিজ্ঞান
বিষয়শ্রেণী:সংজ্ঞানাত্মক স্নায়ুবিজ্ঞান
তারকনাথ গঙ্গোপাধ্যায়

thumb|তারকনাথ গঙ্গোপাধ্যায়

**তারকনাথ গঙ্গোপাধ্যায়** (৩১ অক্টোবর, ১৮৪৫ — ২২ সেপ্টেম্বর, ১৮৯১) ঊনবিংশ শতাব্দীর একজন বাঙালি লেখক।

## প্রারম্ভিক জীবন
তার জন্ম হয়েছিল নদিয়া জেলার  বাগআঁচড়া গ্রামে। কলকাতার ভবানীপুর মিশনারি সোসাইটি স্কুল থেকে ১৮৬৩ সালে প্রবেশিকা পরীক্ষায় পাশ করে কলকাতা মেডিক্যাল কলেজে ভর্তি হন। ১৮৬৯ খ্রিষ্টাব্দে এল এম এস পাশ করে সরকারী এসিস্টেন্ট সার্জেন রূপে কাজ করতে থাকেন। ভ্যাকসিন সুপারিন্টেনডেন্ট রূপে কাজের সূত্রে তাকে উত্তরবঙ্গের বিভিন্ন জায়গায় যেতে হয়। এই সময় থেকেই উপন্যাস লেখার উপাদান ও লোকচরিত্র সম্পর্কে অভিজ্ঞতা অর্জন করেন।

## সাহিত্য
তারকনাথ ইন্দ্রনাথ বন্দ্যোপাধ্যায়ের আগ্রহে *জ্ঞানাঙ্কুর* (১৮৭২ খ্রিস্টাব্দে রাজশাহী থেকে শ্রীকৃষ্ণ দাসের সম্পাদনায় প্রকাশিত) পত্রিকায় লেখা আরম্ভ করেন। তার রচিত *[[স্বর্ণলতা (উপন্যাস)|স্বর্ণলতা]]* উপন্যাসটিতে প্রথম গ্রামের গরিব ভদ্র বাঙালির সাংসারিক সুখদুঃখের অনুজ্জ্বল জীবনের পরিচয় পাওয়া যায়। উপন্যাসটি প্রথম প্রকাশিত হয় একটি পত্রিকায়। পরে এটি ১৮৭৪ খ্রীষ্টাব্দে বই আকারে প্রকাশিত হয়। *স্বর্ণলতা* ছিল একটি অত্যন্ত সরল রচনা। এই উপন্যাসটি জ্ঞানাঙ্কুর পত্রিকার প্রথম বর্ষে ধারাবাহিক ভাবে প্রকাশিত হয় ১২৭৯ বঙ্গাব্দে। অমৃতলাল বসু র নাটক সরলা তার এই উপন্যাস অবলম্বনে তৈরী যা স্টার থিয়েটারে ১৮৮৮ সালে প্রথম অভিনীত হয় ও জনপ্রিয়তা অর্জন করে। যশোরে অবস্থান করা কালীন নিজে কল্পলতা মাসিক পত্রিকা সম্পাদনা করেছেন।

তারকনাথের অন্যান্য উপন্যাসের মধ্যে উল্লেখযোগ্য *হরিষে বিষাদ* এবং *অদৃষ্ট* (১২৯৮ বঙ্গাব্দ)। তার একটি গল্পের বই *তিনটি গল্প* প্রকাশিত হয় ১২৯৫ বঙ্গাব্দে। এই সমস্ত রচনায় লেখকের নিজস্ব অভিজ্ঞতা প্রকাশিত হয়েছিল। তার অসমাপ্ত উপন্যাসটির নাম বিধিলিপি।

বঙ্কিমচন্দ্র চট্টোপাধ্যায়ের বাংলা সাহিত্যে পদার্পণ করার পর যে কয়েকজন লেখক তার প্রভাব এড়িয়ে সাহিত্য সৃষ্টিতে সফল হয়েছিলেন তাদের মধ্যে তারকনাথ অন্যতম। বঙ্কিমি প্রভাব ও রোমান্টিকতা মুক্ত সমসাময়িক ঔপন্যাসিকদের মধ্যে তিনি অগ্রগণ্য।

## মৃত্যু
তারকনাথ গঙ্গোপাধ্যায় ২২ সেপ্টেম্বর, ১৮৯১ সালে মারা যান।

## তথ্যসূত্র

বিষয়শ্রেণী:বাঙালি লেখক
বিষয়শ্রেণী:বাঙালি ঔপন্যাসিক
বিষয়শ্রেণী:১৯শ শতাব্দীর বাঙালি
বিষয়শ্রেণী:বাংলার নবজাগরণ
বিষয়শ্রেণী:১৮৪৫-এ জন্ম
বিষয়শ্রেণী:১৮৯১-এ মৃত্যু
সামরিক বাহিনী

একটি রাষ্ট্রের **সামরিক বাহিনী** হলো ঐ রাষ্ট্রের সরকার নিয়ন্ত্রিত প্রতিরক্ষা ও আক্রমণকারী বাহিনী এবং এর সাথে সম্পর্কযুক্ত সংস্থা সমূহ। রাষ্ট্রের পররাষ্ট্র ও স্বরাষ্ট্রনীতির উপর তাদের অস্তিত্ব নির্ভর করে। কিছু কিছু দেশের সামরিক বাহিনীতে আধাসামরিক বাহিনী অন্তর্ভুক্ত। রাষ্ট্রের রাজনৈতিক লক্ষ বাস্তবায়নের উদ্দেশ্যে সামরিক বাহিনী ব্যবহৃত হয়।

সামরিক বাহিনীর ব্যবহার শিক্ষাকে সামরিক বিজ্ঞান বলে। ব্যাপক অর্থে, সামরিক বিজ্ঞান আক্রমণ ও প্রতিরক্ষাকে তিনটি “স্তরে” বিবেচনা করে: স্ট্র্যাটিজি, অপারেশনাল ওয়ারফেয়ার এবং কৌশল (tactics)। তিনটি স্তরেই লক্ষ বাস্তবায়নের জন্য শক্তি প্রয়োগ ব্যবস্থা আলোচিত হয়।

থাম্ব|250x250পিক্সেল|বিভিন্ন দেশে সামরিক বাহিনীর সক্রিয় সদস্য সংখ্যা (২০০৯)
**সামরিক** শব্দের দুটি ব্যাপক অর্থ আছে। প্রথম অর্থে, সৈন্য ও সৈন্য সমাবেশ বোঝায়। দ্বিতীয় অর্থে, সামরিক বাহিনীকে সামগ্রিকভাবে বোঝায়। বহু বছরে মিলিটারি ইউনিটগুলো বিভিন্ন আকার ও আকৃতি লাভ করেছে। মিলিটারি ইউনিটগুলো, সামন্তরাজের নেতৃত্বে লড়াইয়ের জন্য গুটিকয় সাধারণ কৃষকের সমন্বেয় গঠিত মধ্যযুগীয় দলের মত ক্ষুদ্র আয়তন হতে, ১৯৪৪ সালের ডি-ডে’র জন্য গঠিত অধিক্রম বাহিনীর মত বৃহৎ আয়তন পর্যন্ত হয়ে থাকে। এগুলো সাকা জুলুর ইম্পির মত কঠোরভাবে শৃঙ্খলাবদ্ধ হতে পারে, আবার নাইটস টেম্পলারের মত প্রায় স্বতন্ত্রও হতে পারে। কিছু রাষ্ট্র - যেমন স্পার্টা বা আধুনিক কালের প্রুশিয়া - সামরিক বিক্রমকে সরকারের কেন্দ্রে স্থান দেয়।
সৈন্য সমাবেশের কার্যক্রম ইতিহাসের সুরু থেকে হয়ে আসছে। 
বর্তমান কালে, যুদ্ধ ও অন্যান্য দ্বন্দ্ব রাজনৈতিক ভূ-অবস্থানে ব্যাপক পরিবর্তন এনেছে। অনেক সাম্রাজ্যের আবির্ভাব ও পতন সাধন; নতুন রাষ্ট্রের গঠন ও বিলুপ্তি সাধন হয়েছে। ব্যাপক সামাজিক পরিবর্তন সাধিত হয়েছে এবং সামরিক শক্তি আন্তর্জাতিক রাজনীতিতে এখনও আধিপত্য করছে। বর্তমান সমাজে সামরিক ভূমিকা পূর্বাপেক্ষা অধিক বৃদ্ধি পেয়েছে।

## শব্দের ব্যুৎপত্তি ও কিছু সংজ্ঞা
## সামরিক বিজ্ঞান
সামরিক বিজ্ঞান হলো সামরিক প্রক্রিয়া, প্রতিষ্ঠান এবং আচরণ, যুদ্ধবিগ্রহের গবেষণা সহ, এবং সংগঠিত জোরপূর্বক বল প্রয়োগ সম্পর্কিত পাঠ। এটি মূলত নীতি, পদ্ধতি এবং জাতীয় প্রতিরক্ষা নীতির সাথে সামঞ্জস্যপূর্ণভাবে সামরিক সামর্থ্য সৃষ্টির অনুশীলনের উপর জোর দিয়ে থাকে।

## সামরিক ইতিহাস
প্রাচীনকাল থেকে সংঘর্ষের মাধ্যমে ইতিহাসের গতি বয়ে চলেছে। যুদ্ধের প্রেক্ষাপট, যুদ্ধাস্ত্রের বিবর্তন, সামরিক বাহিনীর প্রকৃতি ও সমরকুশলতা, যুদ্ধের প্রকৃতি ও প্রভাবকে তুলে ধরা হল **সামরিক** ইতিহাস।

## সামরিক বাহিনী ও সমাজ

## সংগঠন ব্যবস্থা

## সুফল ও ব্যয়

## আরও দেখুন
* সামরিক সংগঠন
* সামরিক ইতিহাস
* সামরিক বিজ্ঞান
* সামরিক আইন

## বহিঃসংযোগ
* সেন্টার ফর ডিফেন্স ইনফরমেশন
* ফেডারেশন অফ আমেরিকান সায়েনটিস্ট
* The Armed Forces Benefits Organization

বিষয়শ্রেণী:সামরিক
বিষয়শ্রেণী:মূল বিষয়ের নিবন্ধ
বিষয়শ্রেণী:প্রতিরক্ষা
বিষয়শ্রেণী:সরকারি প্রতিষ্ঠান
বিষয়শ্রেণী:আন্তর্জাতিক নিরাপত্তা
বিষয়শ্রেণী:জাতীয় নিরাপত্তা
বিধানচন্দ্র কৃষি বিশ্ববিদ্যালয়

## অবস্থান
বিধানচন্দ্র কৃষি বিশ্ববিদ্যালয় টি নদিয়া জেলার কল্যাণীর নিকট মোহনপুরে অবস্থিত। নিকটবর্তী রেলওয়ে স্টেশন কাঁচরাপাড়া।

## ইতিহাস
১৯৭৪ এ প্রতিষ্ঠিত এই কৃষি বিশ্ববিদ্যালয় বর্তমানে রাজ্যের কৃষি বিশ্ববিদ্যালয়ের মধ্যে প্রথম ও দেশের ১০০ টি উন্নত বিশ্ববিদ্যালয়ের মধ্যে ৩১ তম স্থান অধিকার করেছে। এখানে কৃষি, উদ্যানপালন, কৃষি বিজ্ঞান, কৃষি প্রযুক্তির ওপর স্নাতক, স্নাতকোত্তর  ও পি এইচ ডি পড়ানো হয়ে থাকে।

## প্রাঙ্গণ

## বহিঃসংযোগ
* বিশ্ববিদ্যালয়ের প্রাতিষ্ঠানিক ওয়েব‌সাইট (ইংরেজিতে)

## আরও দেখুন

বিষয়শ্রেণী:পশ্চিমবঙ্গের বিশ্ববিদ্যালয়
বিষয়শ্রেণী:পশ্চিমবঙ্গের কৃষি বিশ্ববিদ্যালয়
বিষয়শ্রেণী:ভারতের বিশ্ববিদ্যালয়
বিষয়শ্রেণী:ভারতের উচ্চ শিক্ষা প্রতিষ্ঠান
বিষয়শ্রেণী:১৯৭৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৪-এ পশ্চিমবঙ্গে প্রতিষ্ঠিত
বিষয়শ্রেণী:নদিয়া জেলার বিশ্ববিদ্যালয় ও কলেজ
বঙ্গবিজেতা

থাম্ব|বঙ্গবিজেতা
**বঙ্গবিজেতা** রমেশচন্দ্র দত্ত রচিত একটি ঐতিহাসিক উপন্যাস । উপন্যাসটি ১৮৭৪ খ্রীষ্টাব্দে প্রকাশিত হয়েছিল । এই উপন্যাসটি মুঘল সম্রাট আকবর দ্বারা নিযুক্ত প্রাদেশিক শাসনকর্তা টোডরমলের বিরুদ্ধে জমিদার অমরসিংহের বিদ্রোহ নিয়ে রচিত হয়েছিল ।

উপন্যাসটিতে লেখক ইতিহাসের মর্যাদাকে রক্ষা করলেও মানবজীবনের সাথে ইতিহাসের সম্পর্ককে তুলে ধরতে ব্যর্থ হয়েছেন । বঙ্গবিজেতার ঐতিহাসিক অংশ সম্পর্কে ডঃ শ্রীকুমার বন্দ্যোপাধ্যায় বলেছেন :

বঙ্গবিজেতা উপন্যাসটি রমেশচন্দ্র দত্তের আরও তিনটি ঐতিহাসিক উপন্যাস *[[মাধবীকঙ্কণ]]* (১৮৭৭), *[[জীবন-প্রভাত]]* (১৮৭৮) ও *[[জীবনসন্ধ্যা|জীবনসন্ধ্যার]]* (১৮৭৯) সঙ্গে ১৮৭৯ সালে শতবর্ষ নামে সংকলিত হয় ।

## তথ্যসূত্র

* বাংলা সাহিত্যের নানা প্রসঙ্গ - শ্রী ব্রজেন্দ্রচন্দ্র ভট্টাচার্য - দ্বিতীয় সংস্করণ

বিষয়শ্রেণী:বাংলা ভাষার উপন্যাস
ইয়েরেভান মেট্রো

**ইয়েরেভান মেট্রো** (আর্মেনীয় ভাষায়: **Երեւանի մետրոպոլիտեն**, *এরেভানি মেত্রোপোলিতেন*) আর্মেনিয়ার রাজধানী ইয়েরেভানে সেবা প্রদানকারী একটি দ্রুত পরিবহন ব্যবস্থা। ব্যবস্থাটি ১৯৮১ সালে উদ্বোধন করা হয়। অন্যান্য প্রালতন সোভিয়েত মেট্রোগুলির মত এটিও ভূমির গভীরে অবস্থিত এবং এর স্টেশনগুলি দেশজ কারুকার্যখচিত। মেট্রোটির একমাত্র লাইন ১৩.৪ কিমি দীর্ঘ। বর্তমানে এতে সক্রিয় স্টেশনের সংখ্যা ১০। তবে নতুন মিনিবাস ব্যবস্থার প্রবর্তনের পর সাম্প্রতিক বছরগুলিতে এই মেট্রোর ব্যবহারকারীর সংখ্যা অনেক হ্রাস পেয়েছে।

## আরও দেখুন

বিষয়শ্রেণী:আর্মেনিয়ার দ্রুতগামী গণপরিবহন ব্যবস্থা
বিষয়শ্রেণী:ইয়েরেভানের ভবন ও স্থাপনা
বিষয়শ্রেণী:৮২৫ ভি ডিসি রেলওয়ে বিদ্যুতায়ন
বাকু মেট্রো

**বাকু মেট্রো** (আজারবাইজানি ভাষায়: Bakı Metropoliteni) আজারবাইজানের রাজধানী বাকুকে সেবা প্রদানকারী একটি দ্রুত পরিবহন ব্যবস্থা ১৯৬৭ সালে সোভিয়েত আমলে এটি উদ্বোধন করা হয়। প্রাক্তন সোভিয়েত মেট্রো ব্যবস্থাগুলির মত এটিতেও স্টেশনগুলি ভূগর্ভের গভীরে অবস্থিত এবং আজারবাইজানের দেশজ সংস্কৃতিবাহী কারুকার্য দিয়ে খচিত।

বর্তমানে ব্যবস্থাটিতে ৩৮.০৩ কিমি দীর্ঘ একটি দ্বিমুখী লাইন ও ২৬টি স্টেশন আছে। ২য় একটি লাইন নির্মানাধীন।

## আরও দেখুন
* দ্রুত পরিবহন
* বাকু

## বহিঃসংযোগ

* বাকু মেট্রো অফিসিয়াল ওয়েবসাইট   
* Urbanrail - Baku Metro 

## তথ্যসূত্র

বিষয়শ্রেণী:আজারবাইজানের দ্রুতগামী গণপরিবহন ব্যবস্থা
বিষয়শ্রেণী:আজারবাইজানের পরিবহন ভবন ও স্থাপনা
বিষয়শ্রেণী:৮২৫ ভি ডিসি রেলওয়ে বিদ্যুতায়ন
আকালের সন্ধানে

**আকালের সন্ধানে** মৃণাল সেন পরিচালিত একটি বাংলা চলচ্চিত্র। এই চলচ্চিত্রটি মুক্তি পেয়েছিল ১৯৮০ সালে ।

## বিষয়বস্তু
চলচ্চিত্রের কলাকুশলীরা শুটিঙের জন্য দল বেঁধে একটি গ্রামে আসে । চলচ্চিত্রটির বিষয়বস্তু ছিল তেতাল্লিশের মন্বন্তর । তেতাল্লিশের মন্বন্তর হয়েছিল ১৯৪৩ সালে এবং এর ফলে পঞ্চাশ লক্ষ মানুষের মৃত্যু ঘটেছিল । ছবির মাধ্যমে সেই সময়ের মানুষের চরম দুঃখজনক অবস্থাকে তুলে ধরাই ছিল তাদের লক্ষ্য ।
নানা অসুবিধা এবং উদ্বেগের মধ্যে দিয়ে শুটিং আরম্ভ হয় । শুটিঙের অবসরে কলাকুশলীদের মধ্যে নানা আলোচনা মজা চলতে থাকে । গ্রামের মানুষরা অবাক এবং সন্দেহের মধ্যে দিয়ে তাদের কাজকর্ম দেখে । ছায়াছবিটি যত এগিয়ে চলে তত নতুন করে তৈরি করা অতীতের সাথে বর্তমান অবস্থা মুখোমুখি হয় । ১৯৪৩ সালের সাথে ১৯৮০ সালের ঘটনার অদ্ভুত একটা সম্পর্ক তৈরি হতে দেখা যায় । এরই সাথে জড়িয়ে যায় একজন গ্রামের মহিলার ভাগ্য । যার দৃষ্টিভঙ্গি ছবিটিতে একটি আলাদা মাত্রা যোগ করে । তা হল ভবিষ্যৎ । এই অবস্থাটি ছিল আকালের সন্ধানীদের কাছে খুবই অনভিপ্রেত একটি অবস্থা ।

## কলাকুশলী ও অন্যান্য
* প্রযোজনা - ডি কে ফিল্মস
* গল্প - অমলেন্দু চক্রবর্তী
* ক্যামেরা - কে কে মহাজন
* সঙ্গীত - সলিল চৌধুরি

### অভিনয়
* ধৃতিমান চট্টোপাধ্যায় (ছায়াছবির পরিচালক)
* স্মিতা পাতিল (নিজ চরিত্রে)
* গীতা সেন
* রাজেন তরফদার (হরেন)
* শ্রীলা মজুমদার (দুর্গা)
* রাধামোহন ভট্টাচার্য (শিক্ষক)
* জয়ন্ত চৌধুরী
* দীপঙ্কর দে (নিজ চরিত্রে)
* জোছন দস্তিদার
* সত্য ব্যানার্জী
* দেবীকা মুখার্জী
* রেবা রায়চৌধুরী
* নীলকণ্ঠ সেনগুপ্ত

## পুরস্কার
* জাতীয় পুরস্কার - সেরা ছায়াছবি
* জাতীয় পুরস্কার - সেরা পরিচালনা (মৃণাল সেন)
* জাতীয় পুরস্কার - সেরা চিত্রনাট্য (মৃণাল সেন)
* জাতীয় পুরস্কার - সেরা সম্পাদনা (গঙ্গাধর নস্কর)
* বার্লিন চলচ্চিত্র উৎসব - রুপোর ভালুক

## তথ্যসূত্র

## বহিঃসংযোগ
* মৃণাল সেনের উপরে ওয়েবসাইট
* আইএমডিবি

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৮২-এর ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:মৃণাল সেন পরিচালিত চলচ্চিত্র
বিষয়শ্রেণী:মৃণাল সেনের চিত্রনাট্য
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:দুর্ভিক্ষ সম্পর্কে চলচ্চিত্র
বিষয়শ্রেণী:১৯৮০-এর চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
কোর

**কোর** (উচ্চারণ /ˈkɔər/ "core"; বহুবচন /ˈkɔərz/ একবচনের মতোই বানান লেখা হয়; ফ্রেঞ্চ ও ল্যাটিন corpus "দেহ") হল একটি বড় মিলিটারি ইউনিট বা ফরমেশন যা একটি আর্মির ভেতরের একই ধরনের কাজের ( যেমন গোলন্দাজ বা সিগন্যাল) সৈন্যদের প্রশাসনিক একক অথবা একটি স্বতন্ত্র সামরিক বা আধাসামরিক শাখা (যেমন মার্কিন মেরিন কোর, কোর অফ রয়েল মেরিন, অনারেবল কোর অফ জেন্টলম্যান এ্যাট আর্মস বা কোর অফ কমিশনেয়ার্স)। 
*কোর* একই সাধারণ বৈশিষ্ট্য, মিশন এবং প্রশিক্ষণপ্রাপ্ত কর্মীবৃন্দের সমন্বয়ে গঠিত স্বেচ্ছাসেবী, মানবিক বা সামাজিক সংগঠনকেও বোঝায়। উদাহরণ স্বরূপ, পিস কোর, আমেরিকোর এবং মার্সি কোর।

## মিলিটারি ফরমেশন
thumb|right|200px|কোরের স্ট্যান্ডার্ড ন্যাটো প্রতীক, এখানে X-দ্বারা কোরের সংখ্যা বোঝায় না।

### অস্ট্রেলিয়া
### কানাডা
### ফ্রান্স
### যুক্তরাজ্য
### যুক্তরাষ্ট্র
### সোভিয়েত ইউনিয়ন
## প্রশাসনিক কোর
## স্যালভেশন আর্মি
## আরও দেখুন

* মিলিটারি ইউনিট
* কোর এলাকা
* মার্কিন মেরিন কোর
* ইউরোকোর
* মিলিটারি কোর তালিকা
* পিস কোর
* সিগন্যাল কোর

## তথ্যসূত্র

*
বিষয়শ্রেণী:সামরিক ইউনিট ও গঠন
বিষয়শ্রেণী:সামরিক সংগঠন
খারিজ

***খারিজ*** (The Case is Closed) মৃণাল সেন পরিচালিত ১৯৮২ সালের বাংলা ভাষার ভারতীয় নাট্যধর্মী চলচ্চিত্র। রমাপদ চৌধুরীর কাহিনী অবলম্বনে নির্মিত চলচ্চিত্রটি নীলকণ্ঠ ফিল্মসের ব্যানারে মুক্তি পায়। এতে শ্রেষ্ঠাংশে অভিনয় করেন অঞ্জন দত্ত, মমতাশঙ্কর ও শ্রীলা মজুমদার।

চলচ্চিত্রটি ১৯৮৩ সালে কান চলচ্চিত্র উৎসব থেকে জুরি পুরস্কার অর্জন করে। এছাড়া ৩০তম জাতীয় চলচ্চিত্র পুরস্কারে চলচ্চিত্রটি দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য রজত কমল-সহ তিনটি পুরস্কার অর্জন করে।

## বিষয়বস্তু
একটি মধ্যবিত্ত পরিবারের অপ্রাপ্তবয়স্ক চাকর রান্নাঘরের ভিতরে রাত্রে রহস্যজনকভাবে মারা যায় । পুলিশের তদন্ত এবং পোস্টমর্টেম থেকে জানা যায় যে রান্নাঘরের মধ্যে জ্বলন্ত কয়লা থেকে নির্গত কার্বন-মনোক্সাইড থেকে তার মৃত্যু হয়েছে । ঠান্ডার মধ্যে নিজেকে গরম রাখার জন্য ছেলেটি রান্নাঘরে কয়লা জ্বালিয়ে রেখেছিল । 
সুখী পরিবারটি হঠাৎ করেই একটি মনস্তাত্ত্বিক আঘাতের মধ্যে পড়ে। অপরাধবোধ, পুলিশ কেস এবং লোকলজ্জার ভয়ে তারা আতঙ্কিত হয়ে ওঠে । তারা চেষ্টা করে যে করেই হোক ছেলেটির বাবাকে খুশি করতে । কিন্তু শেষ পর্যন্ত তাদের কিছুই হয় না । ছেলেটির বাবা ছেলেটির শেষকার্যের পর চুপচাপ বিদায় নেয় । কিন্তু এই ঘটনা পরিবারটিকে সম্পূর্ণরূপে বিধ্বস্ত ও বিবেকের কাছে পরাজিত করে দেয় ।

### অভিনয়
* অঞ্জন দত্ত - অঞ্জন সেন
* মমতা শংকর - মমতা সেন
* শ্রীলা মজুমদার - সৃজা
* ইন্দ্রানী মৈত্র - পুপাই
* দেহপ্রতিম দাসগুপ্ত - হরি
* নীলোৎপল দে - ইন্সপেক্টর
* চারুপ্রকাশ ঘোষ - আইনজীবী
* দেবতোষ ঘোষ
* গীতা সেন - প্রতিবেশী
* সুনীল মুখার্জী - প্রতিবেশী
* বিমান চ্যাটার্জী
* রমেন রায়চৌধুরি
* বিনয় লাটুরি

## পুরস্কার
* জাতীয় পুরস্কার - দ্বিতীয় সেরা ছবি
* জাতীয় পুরস্কার - বাংলায় সেরা ছবি
* জাতীয় পুরস্কার - সেরা সম্পাদনা (গঙ্গাধর নস্কর)
* জাতীয় পুরস্কার - সেরা শিল্প নির্দেশনা (নিতীশ রায়)
* কান চলচ্চিত্র উৎসব - জুরি পুরস্কার
* শিকাগো চলচ্চিত্র উৎসব - ব্রোঞ্জ হুগো
* ভ্যালাডয়েড (Valladoid ) চলচ্চিত্র উৎসব - গোল্ডেন স্পাইক

## তথ্যসূত্র

## বহিঃসংযোগ
* মৃণাল সেনের সাইট
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:১৯৮২-এর চলচ্চিত্র
বিষয়শ্রেণী:দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
ওয়ার্ল্ড ট্রেড সেন্টার (১৯৭৩–২০০১)

**ওয়ার্ল্ড ট্রেড সেন্টার** বা *বিশ্ব বাণিজ্য কেন্দ্র*  () মার্কিন যুক্তরাষ্ট্রের নিউ ইয়র্ক শহরের ম্যানহাটান এলাকায় অবস্থিত ৭টি ভবনের একটি স্থাপনা। স্থপতি মিওরু ইয়ামাসাকির নকশায় প্রণীত এই স্থাপনাটি সবচেয়ে উঁচু দুটি ভবনের নামানুসারে টুইন টাওয়ার নামেও খ্যাত ছিলো। নিউ ইয়র্ক ও নিউ জার্সির বন্দর কর্তৃপক্ষের জমিতে তাদের অর্থায়নে এই স্থাপনাটি নির্মিত হয়। ১৯৬০ সালে ডেভিড রকফেলার, এবং তার ভাই নিউ ইয়র্কের গভর্নর নেলসন রকফেলারের উদ্যোগে এর কাজ শুরু হয়। ২০০১ সালের জুলাই মাসে ল্যারি সিলভারস্টেইন স্থাপনাটিকে বন্দর কর্তৃপক্ষের কাছ থেকে ইজারা নেন।  স্থাপনাটির মোট ব্যবহারযোগ্য দাপ্তরিক এলাকা ছিলো ১৩.৪ মিলিয়ন বর্গফুট (1.24 million m²), যা ম্যানহাটানের মোট দাপ্তরিক এলাকার চার শতাংশের কাছাকাছি।

স্থাপনাটির সর্বোচ্চ দুটি টাওয়ার ১১০ তলা বিশিষ্ট ছিলো। ১৯৭৫ সালের ১৩ই ফেব্রুয়ারি স্থাপনাটিতে আগুন ধরে গিয়েছিলো। পরে ১৯৯৩ সালের ২৬শে ফেব্রুয়ারি মূল টাওয়ারদুটি বোমা হামলার শিকার হয়।

ওয়ার্ল্ড ট্রেড সেন্টারের মূল ৭টি ভবন ২০০১ সালের ১১ই সেপ্টেম্বর কতিপয় সন্ত্রাসীদের বিমান হামলায় ধ্বংসপ্রাপ্ত হয়। এর মধ্যে ৩টি ভবন ভেঙে পড়ে - ওয়ান ওয়ার্ল্ড ট্রেড সেন্টার (1 WTC, বা **North Tower**), টু ওয়ার্ল্ড ট্রেড সেন্টার (2 WTC, বা **South Tower**), এবং সেভেন ওয়ার্ল্ড ট্রেড সেন্টার (7 WTC)। ম্যারিয়ট ওয়ার্ল্ড ট্রেড সেন্টার (3 WTC) ভবনটি 1 WTC ও 2 WTC ভেঙে পড়ার সময় ধ্বংসপ্রাপ্ত হয়। 4 WTC, 5 WTC, এবং6 WTC ভবনগুলো ক্ষতিগ্রস্ত হয় এবং পরে ভেঙে ফেলা হয়।

## তথ্যসূত্র

বিষয়শ্রেণী:ওয়ার্ল্ড ট্রেড সেন্টারসমূহ
বিষয়শ্রেণী:নিউ ইয়র্ক (অঙ্গরাজ্য)
বিষয়শ্রেণী:স্থাপনা
বিষয়শ্রেণী:প্রাক্তন বিশ্বের সবচেয়ে উঁচু ভবন
বিষয়শ্রেণী:ওয়ার্ল্ড ট্রেড সেন্টার
বিষয়শ্রেণী:নিউ ইয়র্ক শহরের ইতিহাস
বেইজিং সাবওয়ে

**বেইজিং সাবওয়ে** (চীনা ভাষায়: 北京地鐵 *পেইচিং তিথিয়ে* "বেইজিং পাতাল রেল") চীনের রাজধানী বেইজিং ও তার আশেপাশের এলাকাকে সেবা প্রদানকারী দ্রুত রেল পরিবহন ব্যবস্থা। বর্তমানে এটিতে ৫টি লাইন আছে, যাদের মোট দৈর্ঘ্য ১৪২ কিমি এবং স্টেশনসংখ্যা ৯৩। প্রতিদিন প্রায় ৩০ লক্ষ লোক এই ব্যবস্থা ব্যবহার করেন। সাংহাই সাবওয়ে-র পরে এটি চীনের ২য় দীর্ঘতম সাবওয়ে ব্যবস্থা। ২০১৫ সালের মধ্যে এর দৈর্ঘ্য বাড়িয়ে ৫৬১ কিমি করার পরিকল্পনা নেয়া হয়েছে।

## আরও দেখুন

বিষয়শ্রেণী:চীনের দ্রুতগামী গণপরিবহন ব্যবস্থা
বিষয়শ্রেণী:চীনের ভূগর্ভস্থ দ্রুতগামী গণপরিবহন
ছুংছিং মেট্রো

right|132px|thumbnail|দোংউইয়ান স্টেশন, লাইন নং ২
**ছুংছিং মেট্রো** (চীনা ভাষায়: 重庆轨道交通 *ছুংছিং কুয়েইতাও চিয়াওথোং* "ছুংছিং রেল পরিবহন") চীনের ছুংছিং শহরের একটি মনোরেল ব্যবস্থা। এটি চীনের একমাত্র মনোরেল এবং পশ্চিম চীনের একমাত্র দ্রুত পরিবহন ব্যবস্থা। বর্তমানে এতে কেবল একটি লাইন চালু আছে: লাইন নং ২। লাইনটি শহরের তিনটি প্রশাসনিক এলাকার মধ্য দিয়ে চলে গেছে। রেলপথের দৈর্ঘ্য ১৯.১৫ কিমি। ছুংছিং একটি পাহাড়ি শহর বলে এই রেল ব্যবস্থাটির বেশির ভাগই ভূ-পৃষ্ঠে অবস্থিত, তবে প্রায় ২.২ কিমি পথ এবং ৩টি স্টেশন ভূগর্ভস্থ। এতে ব্যবহৃত ট্রেনগুলির আরোহণ ক্ষমতা সাধারণের চেয়ে বেশি। ব্যবস্থাটি প্রতি ঘণ্টায় ৩০,০০০ যাত্রী পরিবহনে সক্ষম।

## আরও দেখুন

বিষয়শ্রেণী:চীনের দ্রুতগামী গণপরিবহন ব্যবস্থা
বিষয়শ্রেণী:চীনের ভূগর্ভস্থ দ্রুতগামী গণপরিবহন
তেহরান মেট্রো

[thumb|left|150px|[মোহসেন হাশেমি রাফসানজানি, তেহরান মেট্রোর সাবেক প্রেসিডেন্ট, তেহরান মেট্রোর একটি ওয়াগনে চড়ছেন]]
**তেহরান মেট্রো** (ফার্সি ভাষায় متروی تهران *মেত্রোয়ে থেহ্‌রন্‌*) ইরানের রাজধানী তেহরানকে সেবা প্রদানকারী দ্রুত পরিবহন ব্যবস্থা। এতে তিনটি লাইন ও ৫১টি স্টেশন আছে। ১৯৯৯ সালে এটি চালু হয়।

ফেব্রুয়ারি ২০১৭ পর্যন্ত, পরিচালিত ৬টি মেট্রো লাইনের দৈর্ঘ্য  ২৪৬.৮ কিমি,  ১৩০ টি স্টেশন সহ।  তেহরান মেট্রোতে সক্রিয় ওয়াগনের সংখ্যা ১৫০৭ যা ২১৬ ট্রেনের সমান যা প্রতিদিন গড়ে ২.৫ মিলিয়ন যাত্রী বহন করে। পরিকল্পনা আছে ১১ লাইনে বাড়ানোর। 

## আরও দেখুন

বিষয়শ্রেণী:দ্রুতগামী গণপরিবহন ব্যবস্থা
গুয়াহাটি

**গুয়াহাটি** (, ; পূর্বে **গৌহাটি** রূপে পরিচিত ছিল, ) উত্তর-পূর্ব ভারতের আসামের বৃহত্তম শহর এবং উত্তর-পূর্ব ভারতের বৃহত্তম মহানগরী। শহরটি পশ্চিম অসমে ব্রহ্মপুত্র নদের তীরে, মেঘালয় অঙ্গরাজ্যের সাথে সীমান্তের কাছে অবস্থিত। একে *উত্তর পূর্ব ভারতের প্রবেশদ্বার*ও বলা হয়।

গুয়াহাটি একটি শিল্পশহর, গুরুত্বপূর্ণ নদীবন্দর এবং অসমের বাণিজ্যিক কেন্দ্র। এখানে পাট, তুলা, চাল এবং চায়ের বাজার আছে। এখানকার কলকারখানার মধ্যে ভোজ্য তেল পরিশোধন, সাবান ও কাঠ উৎপাদন, বস্ত্র বয়ন, এবং ময়দা পেষার কল। খ্রিস্টীয় ৫ম শতকের শুরুর দিকে গৌহাটি হিন্দু বর্মণ এবং পাল রাজবংশের অধীনে প্রাচীন প্রাগজ্যোতিষপুর এবং দুর্জয় (উত্তর গুয়াহাটি) নগরী প্রাচীন কামরূপ রাজ্যের রাজধানী ছিল।
এখানে বহু প্রাচীন মন্দির দেখতে পাওয়া যায় এবং বহুদিন ধরেই হিন্দুদের একটি তীর্থস্থান, এজন্য এটাকে "মন্দিরের শহর" বলা হয়। এদের মধ্যে কামাখ্যা ও ঊমানন্দা মন্দির দুইটি বিশেষভাবে উল্লেখযোগ্য। শহরের কেন্দ্রস্থলে ১০ম শতকে নির্মিত জনার্দন মন্দির দাঁড়িয়ে আছে; এই হিন্দু মন্দিরটিতে বুদ্ধের একটি চিত্র আছে। দিসপুর, আসামের রাজধানী, গুয়াহাটির ভিতরে হচ্ছে একটা প্রধান শহর এবং আসাম সরকারের একটি আসন।

গুয়াহাটিতে ১৯৪৮ সালে গুয়াহাটি বিশ্ববিদ্যালয় স্থাপিত হয়।

১৯শ শতকে গুয়াহাটি সাময়িকভাবে বার্মার অধীনে ছিল। ১৮২৬ সাল থেকে ১৮৭৪ সাল পর্যন্ত এটি ব্রিটিশ শাসনাধীন অসমের রাজধানী ছিল। বর্তমানে এখানে ৮ লক্ষেরও বেশি লোক বাস করেন।

## নামের ব্যুৎপত্তি
গুয়াহাটি নামটি র দুটি শব্দ 'গুয়া' (অর্থ-সুপারি) এবং 'হাট' (অর্থ-বাজার)-এর থেকে উদ্ভব হয়েছে। ব্রিটিশ উপনিবেশ কালে এই নামটি "গৌহাটী" করা হয়েছিল এবং ১৯৮০-র দশকের শেষভাগ থেকে এটি বর্তমান রূপ পায়।

## ইতিহাস
### প্রাচীন ইতিহাস
গুয়াহাটির কিংবদন্তি এবং ইতিহাস কয়েকহাজার বছরের পুরনো। যদিও নগরীটির উৎপত্তির সঠিক ইতিহাস জানা যায়নি, তবে মহাকাব্য, পুরাণ এবং অন্যান্য পরম্পরাগত ইতিহাসে উল্লেখ করা কাহিনীসমূহের থেকে এটাকে এশিয়ার একটি অন্যতম পুরনো নগর হিসেবে অনুমান করা হয়। ইতিহাসের মতে গুয়াহাটিতে কয়েকটি প্রাচীন রাজ্যের রাজধানী ছিল। মহাভারতের মতে এটি নরকাসুর এবং ভগদত্ত রাজ্যের রাজধানী ছিল। নীলাচল পাহাড়ে অবস্থিত কামাখ্যা দেবীর প্রাচীন শক্তিপীঠ (তান্ত্রিক এবং ভাজ্যারন বৌদ্ধের একটি গুরুত্বপূর্ণ আসন), চিত্রাচল পাহাড়ে অবস্থিত প্রাচীন এবং জ্যোতিষ্কচর্চার মন্দির নবগ্রহ, বশিষ্ঠ-তে প্রত্নতাত্ত্বিক সম্পদ এবং অন্যান্য স্থানের কিংবদন্তিমূলক ইতিহাস গুয়াহাটির কথাকে সমর্থন করে।
 

## শিক্ষা প্রতিষ্ঠান
* গুয়াহাটি স্থাপত্যবিদ্যা মহাবিদ্যালয়
* গৌহাটি বাণিজ্য মহাবিদ্যালয়
* গৌহাটি মহাবিদ্যালয়
* কটন বিশ্ববিদ্যালয়

### [[ভারতীয় তথ্য প্রযুক্তি সংস্থান]]
এই শহরে ২০১৩ সালে প্রতিষ্ঠিত ভারত সরকারের মানব সম্পদ বিভাগের অন্তর্গত রাজ্যের একমাত্র ভারতীয় তথ্য প্রযুক্তি সংস্থান, গুয়াহাটি অবস্থিত।

## খেলাধুলা
### [[ফুটবল]]
ইন্দিরা গান্ধী অ্যাথলেটিক স্টেডিয়াম শহরের প্রধান ফুটবল স্টেডিয়াম।

### [[ক্রিকেট]]
নবনির্মিত **[[আসাম ক্রিকেট সংস্থা স্টেডিয়াম]]** উত্তর-পূর্ব ভারতের একমাত্র আন্তর্জাতিক স্টেডিয়াম।

## পরিবহণ
### আকাশপথে
লোকপ্ৰিয় গোপীনাথ বরদলৈ আন্তর্জাতিক বিমানবন্দর ভারতের উত্তর-পূর্বাঞ্চলের মুখ্য আন্তর্জাতিক বিমান বন্দর।

## তথ্যসূত্র

## বহিঃসংযোগ

বিষয়শ্রেণী:আসামের শহর ও নগর
বিষয়শ্রেণী:ভারতের স্মার্ট সিটি
বিষয়শ্রেণী:গুয়াহাটি
বিষয়শ্রেণী:কামরূপ মহানগর জেলার শহর ও নগর
বিষয়শ্রেণী:ভারতের প্রাক্তন রাজধানী শহর
বিষয়শ্রেণী:নদী বন্দর
নুরিস্তানি ভাষাসমূহ

থাম্ব|নুরিস্তানি ভাষার মানচিত্র
**নুরিস্তানি ভাষাসমূহ**  ইন্দো-ইউরোপীয় ভাষাপরিবারের ইন্দো-ইরানীয় শাখার একটি উপদল। এগুলি আফগানিস্তানে এবং পাকিস্তানের অংশবিশেষে প্রচলিত।

নুরিস্তানি ভাষাগুলি মূলত হিন্দুকুশ পর্বতমালার দুর্গম অঞ্চলে বসবাসকারী অনেকগুলি গোত্রের মুখের ভাষা। দার্দীয় ভাষাগুলি নুরিস্তানি ভাষাগুলিকে প্রভাবিত করেছে। বেশির নুরিস্তানি ভাষাতেই কয়েক হাজারের বেশি বক্তা নেই। ভাষাগুলিকে তাই বিপন্ন হিসেবে চিহ্নিত করা যায়।

## নুরিস্তানি ভাষাসমূহের তালিকা

বিষয়শ্রেণী:নুরিস্তানি ভাষাসমূহ
বিষয়শ্রেণী:আফগানিস্তানের ভাষা
বিষয়শ্রেণী:পাকিস্তানের ভাষা
হার্ভার্ড কলেজ মানমন্দির

thumb|220px|১৯০০ সালে হার্ভার্ড কলেজ মানমন্দির।
**হার্ভার্ড কলেজ মানমন্দির** হার্ভার্ড ইউনিভার্সিটির জ্যোতির্বিজ্ঞান বিভাগের দ্বারা পরিচালিত জ্যোতির্বিজ্ঞানের গবেষণায় ব্যবহৃত একটি প্রতিষ্ঠান।

## ইতিহাস
১৮৩৯ সালে হার্ভার্ড কর্পোরেশন বোস্টনের প্রখ্যাত ঘড়ি নির্মাতা উইলিয়াম ক্র্যাঞ্চ বন্ডকে হার্ভার্ড বিশ্ববিদ্যালয়ের জ্যোতির্বিজ্ঞানের পর্যবেক্ষণের জন্য বিনা বেতনে নিয়োগ দেয়। এর মধ্যে দিয়েই হার্ভার্ড কলেজ মানমন্দিরের সূত্রপাত ঘটে। এই মানমন্দিরের প্রথম টেলিস্কোপ ১৮৪৭ সালে স্থাপন করা হয়। ১৮৬৭ সাল পর্যন্ত এটি ছিল মার্কিন যুক্তরাষ্ট্রে স্থাপিত বৃহত্তম টেলিস্কোপ।

## পরিচালকবৃন্দ
হার্ভার্ড কলেজ মানমন্দিরের বিভিন্ন সময়ে পরিচালকবৃন্দ হলেন:
* উইলিয়াম ক্র্যাঞ্চ বন্ড (১৮৩৯-১৮৫৯)
* জর্জ ফিলিপস বন্ড (১৮৫৯-১৮৬৫)
* জোসেফ উইনলক (১৮৬৬-১৮৭৫)
* এডওয়ার্ড পিকারিং (১৮৭৭-১৯১৯)
* সোলন বেইলি (১৯১৯-১৯২১) (ভারপ্রাপ্ত)
* হার্লো শেপলি (১৯২১-১৯৫২)
* ডোনাল্ড মেনজেল (১৯৫২-১৯৬৬)
* লিও গোল্ডবার্গ (১৯৬৬-১৯৭০)
* আলেকজান্ডার ড্যালগার্নো (১৯৭০-১৯৭২) (ভারপ্রাপ্ত)
* জর্জ ফিল্ড (১৯৭২-১৯৮৩)
* আরউইন শাপিরো (১৯৮৩-২০০৪)
* চার্লস অ্যালকক (২০০৪-বর্তমান)

## তথ্যসূত্র

বিষয়শ্রেণী:মার্কিন যুক্তরাষ্ট্রের জ্যোতির্বিজ্ঞান মানমন্দির
বিষয়শ্রেণী:হার্ভার্ড বিশ্ববিদ্যালয়
অ্যাপোলো ১৩

**অ্যাপোলো ১৩** চাঁদের ভূত্বকে অবতরণের উদ্দেশ্যে প্রেরিত তৃতীয় মনুষ্যবাহী মহাকাশ অভিযান। এটি মার্কিন যুক্তরাষ্ট্রের নাসা পরিচালিত অ্যাপোলো প্রোগ্রামের একটি অংশ। অভিযানের ক্রু ছিলেন কমান্ডার জেমস লভেল, পরিচালনা মডিউলের পাইলট জ্যাক সুইগার্ট ও চান্দ্র মডিউলের পাইলট ফ্রেড হেইজ। ১৯৭০ সালের ১১ই এপ্রিল এই নভোযানকে পৃথিবী থেকে উৎক্ষেপণ করা হয়। যাত্রা শুরুর দুই দিন পর অর্থাৎ ১৩ই এপ্রিল অ্যাপোলোর অক্সিজেন ট্যাংকে একটি ফুটো হয়ে যাওয়ায় বিস্ফোরণ ঘটে। এই বিস্ফোরণে সার্ভিস মডিউল বিপুল ক্ষতিগ্রস্ত হয় এবং অক্সিজেন ও বিদ্যুৎশক্তি সরবরাহে ভয়াবহ বিঘ্ন দেখা দেয়। ক্রূরা তখন চান্দ্র মডিউলটিকে মহাকাশে একটি লাইফবোট হিসেবে ব্যবহার করে। পরিচালনা মডিউল তখনও সক্রিয় ছিল, কিন্তু পৃথিবীর বায়ুমণ্ডলে প্রবেশে পুনঃপ্রবেশের মত ক্ষমতা ধরে রাখার খাতিরে সেই মডিউলটিও নিষ্ক্রিয় করে দেয়া হয়। শক্তি, কেবিনের তাপমাত্রা এবং বহনযোগ্য জল সংক্রান্ত প্রচুর সমস্যা সত্ত্বেও ক্রূরা অবশেষে পৃথিবীতে ফিরে আসতে সক্ষম হয়েছিল। এজন্যই এই অভিযানটিকে "সফল ব্যর্থতা" হিসেবে আখ্যায়িত করা হয়।

## তথ্যসূত্র

## বহিঃসংযোগ
* "Man, Moment, Machine" Apollo 13: Triumph on the Dark Side - ২০০৬ সালে দ্য হিস্টরি চ্যানেলের প্রামাণ্য চিত্র।
* Apollo 13, We Have a Solution: Rather than hurried improvisation, saving the crew of Apollo 13 took years of preparation
* Houston, We've Had a Problem Audio of the Apollo 13 mission during its first moments of trouble
* NASA film on the Apollo 13 mission, downloadable from ''www.archive.org'' (the Internet Archive)
* Excerpts from the Apollo 13 Transcript
* "Man, Moment, Machine" Apollo 13: Triumph on the Dark Side a 2006 documentary on *[[History (U.S. TV channel)|the History Channel]]*
* APOLLO 13: Mission Control theatrical production website, with listings, photos and video clips of the production 
* GENE KRANZ ORAL HISTORY INTERVIEW – PART 2, C-SPAN, 1999
* https://web.archive.org/web/20120409192033/http://www.cgpublishing.com/Rpdf/Apollo%20EECOM%20Boeing%20News%201(FL)1.pdf
* http://www.nasa.gov/centers/stennis/pdf/445767main_April_10_Lagniappe.pdf
* 

বিষয়শ্রেণী:চাঁদে মানববাহী অভিযান
বিষয়শ্রেণী:১৯৭০-এ মহাকাশ যাত্রা
বিষয়শ্রেণী:১৯৭০-এ মার্কিন যুক্তরাষ্ট্র
বিষয়শ্রেণী:মার্কিন মহাকাশযান
বিষয়শ্রেণী:অ্যাপোলো কর্মসূচির অন্তর্গত অভিযান
বিষয়শ্রেণী:স্যাটার্ন রকেট দ্বারা উৎক্ষিপ্ত মহাকাশযান
স্কটিশ চার্চ কলেজ

**স্কটিশ চার্চ কলেজ** ভারতের প্রাচীনতম ক্রমাগত চলমান খ্রিস্টান আর্টস অ্যান্ড সায়েন্সেস কলেজ। পশ্চিমবঙ্গের উচ্চ শিক্ষার একটি প্রধান আসন হচ্ছে এই মর্যাদাপূর্ণ কলেজ,যা National Assessment and Accreditation Council কর্তৃক সর্বোচ্চ গ্রেড **'A**'  দেওয়া হয়েছে। বিশ্ববিদ্যালয় মঞ্জুরি কমিশন (ভারত) কর্তৃক **College with Potential for Excellence**  হিসাবে স্বীকৃত হয়েছে। এখানে undergraduate এবং postgraduate পড়ান হয় এবং এশিয়ার প্রাচীনতম ক্রমাগত চলমান খ্রিস্টান লিবারেল আর্টস অ্যান্ড সায়েন্সেস কলেজ।  কলকাতার স্কটিশ চার্চ কলেজ তার সমৃদ্ধ ঐতিহ্য, উচ্চ একাডেমিক মান এবং তার শিক্ষার পরিবেশের জন্য উচ্চ প্রশংসিত। ১৮৩০ সালের ১৩ জুলাই আলেকজান্ডার ডাফ এবং রাজা রামমোহন রায় দ্যা জেনারেল অ্যাসেম্বলি'জ ইনস্টিটিউশন যা বর্তমানে স্কটিশ চার্চ কলেজ নামে পরিচিত, প্রতিষ্ঠা করেন।

মিডিয়া জরিপ হার দ্বারা ভারতের শীর্ষ পঞ্চাশ কলেজ এর এক হিসাবে স্কটিশ চার্চ কলেজ স্বীকৃত হয়েছে। কলকাতা বিশ্ববিদ্যালয়র অধীনে পঞ্চম প্রতিষ্ঠান এবং দ্বিতীয় খ্রিস্টান সংখ্যালঘু সম্প্রদায়ের কলেজ যেখানে ২০১৭ সালের  **স্বশাসিত** শিক্ষা ব্যবস্থা চালু হয়েছে।

## তথ্যসূত্র

বিষয়শ্রেণী:কলকাতার কলেজ
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:১৮৩০-এ ভারতে প্রতিষ্ঠিত
বিষয়শ্রেণী:ভারতের ব্রিটিশ ঔপনিবেশিক স্থাপত্য
বিষয়শ্রেণী:কলকাতার বিশ্ববিদ্যালয় ও কলেজ
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান
বিষয়শ্রেণী:ভারতের খ্রিস্টান বিশ্ববিদ্যালয় ও কলেজ
বিষয়শ্রেণী:১৮৩০-এ প্রতিষ্ঠিত শিক্ষাপ্রতিষ্ঠান
রুদ্রপ্রসাদ সেনগুপ্ত

**রূদ্রপ্রসাদ সেনগুপ্ত:** বাঙালি অভিনেতা ও থিয়েটার পরিচালক। তার জন্ম পশ্চিমবঙ্গের কলকাতায়। তার পিতা ও মাতার নাম যথাক্রমে শ্রী অনন্ত সেনগুপ্ত এবং শ্রীমতী ঊষাপ্রভা সেনগুপ্ত।কলকাতা বিশ্ববিদ্যালয়-এর অধীনে উত্তর কলকাতার স্কটিশ চার্চ কলেজ থেকে ইংরেজি বিভাগে এম.এ পাশ করেন। এরপর তিনি কিছুদিন ইংরেজি শিক্ষকতা করেন।
 
১৯৬১ সালে তিনি কলকাতায় নান্দীকার নামের এক নাট্য গোষ্ঠীতে যোগদান করেন। ১৯৭০ সাল থেকে উনি ঐ নাট্য সংগঠনের পরিচালক হিসেবে অনেক নাটক পরিচালনা করেন ও ওই বছর থেকেই উনি ঐ নাট্য সংগঠনের প্রধান হন। ১৯৮০ সালের শ্রেষ্ঠ জাতীয় পুরস্কার, যা উনি সঙ্গীত নাটক একাদেমি থেকে লাভ করেন। তার স্ত্রী স্বাতীলেখা সেনগুপ্ত - যিনি সত্যজিৎ রায় পরিচালিত ঘরে বাইরে (চলচ্চিত্র)-এ অভিনয় করার জন্য বিখ্যাত।

## অভিনীত চলচ্চিত্রসমূহ
* পূর্ব পশ্চিম দক্ষিণ (২০১৯)
* লিটিল বুদ্ধ (১৯৯৩)
* সিটি অফ জয় (১৯৯২)
* পদিপিসীর বর্মি বাক্স (১৯৭২)
* হাটে বাজারে (১৯৬৭)
* গল্প হলেও সত্যি (১৯৬৬)

## স্বীকৃতি
* *[[সঙ্গীত নাটক একাদেমী পুরস্কার]](সর্বোচ্চ জাতীয় পুরস্কার) ১৯৮০ সালে 
* *বঙ্গবিভূষণ* ২০১২ সালে থিয়েটারে অবদানের জন্য [[পশ্চিমবঙ্গ সরকার]] দ্বারা।
* *অনুকূল সম্মান'' ২০১৩ সালে জাতীয় নাট্য উৎসব,এলাহাবাদ দ্বারা

## তথ্যসূত্র

বিষয়শ্রেণী:বাঙালি অভিনেতা
বিষয়শ্রেণী:ভারতীয় অভিনেতা
বিষয়শ্রেণী:বাঙালি নাট্যব্যক্তিত্ব
বিষয়শ্রেণী:বঙ্গবিভূষণ প্রাপক
বিষয়শ্রেণী:কলকাতার অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:১৯৩৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় মঞ্চ পরিচালক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:ভারতীয় মঞ্চ অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:রবীন্দ্রভারতী বিশ্ববিদ্যালয়ের শিক্ষক
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
কলেজ স্ট্রিট (কলকাতা)

**কলেজ স্ট্রিট** হল মধ্য কলকাতার একটি ১.৫ কিলোমিটার দীর্ঘ রাস্তা। বউবাজার অঞ্চলের গণেশচন্দ্র অ্যাভিনিউ-এর মোড় থেকে মহাত্মা গান্ধী রোড মোড় পর্যন্ত এই রাস্তাটি প্রসারিত। কলকাতা শহরের কয়েকটি প্রধান শিক্ষা প্রতিষ্ঠান এবং প্রধান বই প্রকাশনা ও বিক্রয় কেন্দ্রটি এই রাস্তার ধারে অবস্থিত।

## বই প্রকাশনা ও বিক্রয় কেন্দ্র
থাম্ব|কলেজ স্ট্রিটের ধারে বইয়ের ছোটো ছোটো দোকান
কলেজ স্ট্রিট কলকাতার প্রধান বই প্রকাশনা ও বিক্রয় কেন্দ্র। তাই এই অঞ্চলটিকে বইপাড়া বলা হয়। আনন্দ পাবলিশার্স, দে'জ পাবলিশিং, রুপা অ্যান্ড কোং, দেব সাহিত্য কুটীর, সাহিত্যম, পত্র ভারতী প্রভৃতি প্রধান বাংলা প্রকাশনা সংস্থাগুলির প্রধান কার্যালয় এখানেই অবস্থিত। রাস্তার দুধারে বই-এর অনেক ছোটো ছোটো দোকান আছে। এখানে পুরনো ও নতুন বই পাওয়া যায়। *স্মিথসোনিয়ান* পত্রিকার একটি নিবন্ধে কলেজ স্ট্রিট সম্পর্কে বলা হয়েছে, "...(কলেজ স্ট্রিট) আধ-কিলোমিটার লম্বা বইয়ের দোকানে ভরা রাস্তা। এর দুপাশের ফুটপাথে প্রত্যেকটি ভারতীয় ভাষায় প্রকাশিত বইপত্র পাওয়া যায়। এমনকি ফ্রান্স, জার্মানি, রাশিয়া ও ইংল্যান্ডে আউট-অফ-প্রিন্ট হয়ে যাওয়া অনেক বইই এখানে পাওয়া যায়।" যে বই কলেজ স্ট্রীট এ পাওয়া যাই না সেই বই এর কোনো অস্তিত্ব নাই বলা হয়.

## স্বীকৃতি
২০০৭ সালে টাইম ম্যাগাজিন-এর "বেস্ট অফ এশিয়া" তালিকায় ভারতের উল্লেখযোগ্য স্থানের স্বীকৃতি পায় কলেজ স্ট্রিট।

## শিক্ষা প্রতিষ্ঠান
এই রাস্তার ধারে অবস্থিত উল্লেখযোগ্য শিক্ষাপ্রতিষ্ঠানগুলি হল:
* প্রেসিডেন্সি বিশ্ববিদ্যালয় (১৮১৮ সালে কলেজ হিসেবে প্রতিষ্ঠিত, সম্প্রতি বিশ্ববিদ্যালয়ের স্বীকৃতিপ্রাপ্ত; উপমহাদেশের অন্যতম প্রাচীন শিক্ষাপ্রতিষ্ঠান)
* কলকাতা বিশ্ববিদ্যালয় (১৮৫৭ সালে প্রতিষ্ঠিত, উপমহাদেশের প্রথম আধুনিক বিশ্ববিদ্যালয়)
* কলকাতা মেডিক্যাল কলেজ ও হাসপাতাল (১৮৫৭ সালে প্রতিষ্ঠিত, এশিয়ার প্রথম মেডিক্যাল কলেজ)
* সংস্কৃত কলেজ (১৮২৪ সালে প্রতিষ্ঠিত, কলকাতা বিশ্ববিদ্যালয়ের অধীনস্থ)
* ইন্ডিয়ান ইনস্টিটিউট অফ সোশ্যাল ওয়েলফেয়ার অ্যান্ড বিজনেস ম্যানেজমেন্ট (১৯৫৩ সালে প্রতিষ্ঠিত, ভারতের প্রথম এমবিএ পাঠের শিক্ষাকেন্দ্র)
* হেয়ার স্কুল (১৮১৮ সালে প্রতিষ্ঠিত)
* হিন্দু স্কুল (১৮১৭ সালে প্রতিষ্ঠিত)

## চিত্রশালা

File:College Street WP 20171224 10 55 39 Pro.jpg|ছুটির দিনে কলেজ স্ট্রিট
File:College Street WP 20171224 10 57 08 Pro.jpg|কলেজ স্ট্রিটে ৫ নং রুটের ট্রাম
File:College Street Crossing - Kolkata 7413.JPG|কলেজ স্ট্রিট ও মহাত্মা গান্ধী রোডের সংযোগস্থল, পিছনে নির্মীয়মান "বর্ণপরিচয়" মলটি দৃশ্যমান।
File:Monument of the 49th Bengalee Regiment (Bangali Platoon) in Kolkata.jpg|কলকাতার কলেজ স্ট্রিটে ৪৯তম বাংলা রেজিমেন্টের সৈনিকদের স্মৃতিসৌধ, যারা প্রথম বিশ্বযুদ্ধে নিহত হয়েছিলেন।
File:Collage_Square_Kolkata_01.jpg|কলেজ স্কোয়ারের রাত্রিকালীন দৃশ্য
File:College Square swimming pool.jpg|কলেজ স্কোয়ারের সুইমিং পুল
File:College Street and Surjo Sen Street crossing in Kolkata.jpg|কলেজ স্ট্রিট ও সূর্য সেন স্ট্রিট ক্রসিং
File:An inside view of College Square in Kolkata.jpg|কলেজ স্কোয়ারের দৃশ্য


## তথ্যসূত্র

## আরও দেখুন

বিষয়শ্রেণী:কলকাতার রাস্তা
আন্তর্জাতিক স্তরবিদ্যা কমিশন

**ইন্টারন্যাশনাল কমিশন অন স্ট্র্যাটিগ্রাফি** (ইংরেজি ভাষায়: International Commission on Stratigraphy) ভৌগোলিক পরিমণ্ডলে স্ট্র্যাটিগ্রাফি গবেষণা এবং এ সংক্রান্ত সকল আদর্শ ও নামকরণের উদ্দেশ্যে প্রতিষ্ঠিত একটি বিজ্ঞান সংগঠন। এটি ইন্টারন্যাশনাল ইউনিয়ন অফ জিওলজিক্যাল সাইন্সেসের অধীনে গঠিত সর্ববৃহৎ বিজ্ঞান সংস্থা। এর মূল উদ্দেশ্য হচ্ছে, একটি প্রমিত ভূতাত্ত্বিক সময়সীমার প্রস্তুত করা। এটি করতে গিয়ে বিশ্বব্যাপী সকল জীবাশ্ববিজ্ঞানীদের মধ্যে সমঝোতা প্রতিষ্ঠার কাজটিও করতে হয় একে।

## তথ্যসূত্র

## বহিঃসংযোগ
* 

বিষয়শ্রেণী:ভূতত্ত্ব সংস্থা
বিষয়শ্রেণী:আন্তর্জাতিক বৈজ্ঞানিক সংস্থা